TFEX รุกโปรโมท SET50 Index Futures
TFEX รุกโปรโมท SET50 Index Futures พร้อมเปิดตัวโปรโมชั่นส่วนลดพิเศษส่งท้ายปลายปี 2553
23 ก.ย. 2553

TFEX รุกโปรโมท SET50 Index Futures พร้อมเปิดตัวโปรโมชั่นส่วนลดพิเศษส่งท้ายปลายปี 2553
นางเกศรา มัญชุศรี กรรมการผู้จัดการ บริษัท ตลาดอนุพันธ์ (ประเทศไทย) จำกัด (มหาชน) เปิดเผยว่า แม้ SET50 Index Futures จะเปิดซื้อขายมากว่า 4 ปีแล้ว และมีปริมาณการซื้อขายเติบโตเป็นที่น่าพอใจแต่ตลาดอนุพันธ์ยังคงเน้นเรื่องการให้ความรู้แก่ผู้ลงทุนอย่างต่อเนื่องทั้งความรู้เบื้องต้นสำหรับผู้ลงทุนรายใหม่ และความรู้เกี่ยวกับกลยุทธ์การซื้อขายแก่ผู้ลงทุนที่ซื้อขายSET50 Index Futures อยู่แล้ว อีกทั้งในช่วงนี้ TFEX ได้นำ ผู้ลงทุนที่ประสบผลสำเร็จในการซื้อขายมาถ่ายทอดประสบการณ์และแลกเปลี่ยนมุมมองกับผู้ลงทุนรายอื่นๆเพื่อจะได้เรียนรู้เทคนิคและวิธีการซื้อขายที่สามารถประสบความสำเร็จได้
นอกจากการให้ความรู้และการดำเนินกิจกรรมทางการตลาดแล้ว TFEX ได้จัดทำโปรโมชั่นพิเศษในช่วงไตรมาสสุดท้ายของปี 2553 นี้ ด้วยการให้ส่วนลดค่าธรรมเนียมการซื้อขาย(Trading Fee) และค่าธรรมเนียมการชำระหนี้ (Clearing Fee) ของ SET50 Index Futures ตั้งแต่ร้อยละ 5 - 50ตามปริมาณการซื้อขายต่อเดือนของสมาชิกแต่ละราย ซึ่งนับรวมทั้งการซื้อขายของลูกค้าและของสมาชิกเองเริ่มตั้งแต่วันที่ 1 ตุลาคม - 31 ธันวาคม 2553 รวมระยะเวลา 3 เดือน ทั้งนี้ยังได้ปรับปรุงโปรโมชั่นเดิมของ SET50 Index Options และ Single Stock Futures ให้น่าสนใจขึ้น
ตลาดอนุพันธ์เชื่อมั่นว่าแผนส่งเสริมการซื้อขายโดยการให้ความรู้แนวใหม่และการลดค่าธรรมเนียมนี้ จะเป็นผลดีทั้ง โบรกเกอร์และผู้ลงทุน รวมทั้งยังเป็นการช่วยกระตุ้นให้เกิดความสนใจใน SET50 IndexFutures มากยิ่งขึ้น ซึ่งในปัจจุบันตลาดอนุพันธ์ไม่มีข้อกำหนดเรื่องอัตราค่าธรรมเนียมนายหน้าการซื้อขาย(Brokerage Commission) ลูกค้าสามารถต่อรองกับสมาชิกได้อย่างเสรี? นางเกศรากล่าว